สังคมข่าวหุ้นเล็กเซียวหงส์
 ดัชนีหุ้นไทยปิดตลาด 1,522.40 จุด ลดลง 0.11 จุด มูลค่าซื้อขาย 36,233 ล้านบาท นักลงทุนต่างชาติชะลอลงทุนช่วงท้ายปีน่าติดตามผลประชุม BOJ วันนี้ตลาดหุ้นไทยแกว่งตัวไซด์เวย์ ประเมินแนวรับ 1,510 จุด แนวต้าน 1,530 จุด...
20 ธ.ค. 2559

 ดัชนีหุ้นไทยปิดตลาด 1,522.40 จุด ลดลง 0.11 จุด มูลค่าซื้อขาย 36,233 ล้านบาท นักลงทุนต่างชาติชะลอลงทุนช่วงท้ายปีน่าติดตามผลประชุม BOJ วันนี้ตลาดหุ้นไทยแกว่งตัวไซด์เวย์ ประเมินแนวรับ 1,510 จุด แนวต้าน 1,530 จุด…
*…SIRIอย่างที่พูดคุยกันไว้ เมื่อ BTS คว้าชัย “รถไฟฟ้าสายสีเหลือง-ชมพู” ทำให้ SIRI มีราคาทันที ล่าสุดบริษัทร่วมทุนกับBTS มีมูลค่ากว่า 7,000-8,000 ล้านบาท อนาคตมีโอกาสเพิ่มขึ้นอย่างมิต้องสงสัย ขึ้นอยู่กับว่าจะทำได้ทันหรือไม่ ด้วยความที่ “มังกรคีรี” ไล่กว้านซื้อที่ดินแนวรถไฟฟ้าไว้เพียบ..โอ้วงานนี้“เศรษฐา ทวีสิน” ไม่ต้องเหนื่อยแล้ว…
*…SAMARTของ “วัฒน์ชัย วิไลลักษณ์” ดูเงียบๆ มานาน ที่ไหนได้ไปคว้างานจ้างจัดหาและจ้างก่อสร้างสายส่งไฟฟ้าแรงสูง จาก กฟผ.มูลค่ากว่า 1,240 ล้านบาท ทำให้ดูน่าสนใจขึ้นมากทีเดียว..แต่สิ่งที่น่าเป็นห่วงช่วง 2 ปีที่ผ่านมา หุ้นในเครือ SAMART ดูจะมนต์ขลังลดลงไปเยอะทีเดียว…
*…EPCO ของ “ยุทธ ชินสุภัคกุล” ดูจะได้น้ำได้เนื้อกับธุรกิจไฟฟ้าเป็นอย่างดี ล่าสุดเข้าซื้อหุ้นโรงไฟฟ้าก๊าซธรรมชาติ สัดส่วน 50% ขนาด 240 เมกะวัตต์ มูลค่ากว่า 500 ล้านบาท ที่สำคัญโรงไฟฟ้าแห่งนี้จ่ายไฟฟ้าแล้ว เท่ากับ “ซื้อปุ๊บบันทึกรายได้ปั๊บ”…ไม่เพียงเท่านั้นบริษัทลูก “อีสเทอร์น พาวเวอร์ กรุ๊ป” กำลังแต่งเนื้อแต่งตัวเตรียมเข้าตลาดหุ้นปีหน้าด้วย..เรียกว่าปี 2560 คือ “ปีทอง EPCO” อย่างชัดเจน…
*…APCS หายจากเรดาร์นักลงทุนไปซะนาน ล่าสุดกลับมาพร้อมข่าวดีบริษัทลูก “รับจ้างก่อสร้างโรงไฟฟ้าขยะอุตสาหกรรม” จังหวัดสระแก้ว มูลค่า 195 ล้านบาท ข่าวดีแบบนี้ น่าจะทำให้ชื่อ “อภิชาติ การุณกรสกุล” ได้ถูกพูดถึงกันอีกครั้ง ว่าแต่ว่า “ธุรกิจหลัก APCS” เริ่มกลับมามีกำไรหรือยังครับเนี่ย….GL-JAS นักลงทุนเซ็งไปตามๆ กัน หลังหลุดโผเข้าดัชนีทั้งSET50 และ SET100 ทั้งที่เข้าเกณฑ์หมดทุกข้อ แต่บังเอิญไม่เข้าตา “ตลท.” ไม่รู้ด้วยเหตุแท้จริงอันใด ตลท. ถึงได้คัดชื่อออกซะงั้น..!? มาถึงตอนนี้นักลงทุนยัง “ตาบอดสนิท” ไม่รู้ว่าหลุดเพราะอะไร..แต่เอาเถอะนี่คือ “ดุลยพินิจ” อย่าไปคิดอะไรมาก..ขนาด THAI ยังเข้าได้เลย.!?…
*…หุ้นทีวีดิจิตอล น่าจะพอลืมตาอ้าปากได้บ้าง เมื่อ กสทช.หารือ “กองทัพบก-อสมท-ไทยพีบีเอส” เพื่อให้ปรับลดราคาให้บริการโครงข่ายโทรทัศน์ดิจิตอลในระบบภาคพื้นดิน (MUX) จริงๆ แล้ว เรื่องนี้ กสทช.ควรทำมานานแล้ว อย่าลืมว่าหนึ่งในปัญหาของ “ทีวีดิจิ ตอล” คือ กสทช. ด้วยเหมือนกันที่กว่าจะแจกคูปองกันได้ กินเวลาปาเข้าไปกว่า 2 ปี…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น